Official Journal L 013 , 16/01/1997 P. 0024 - 0025



PADOMES DIREKTĪVA 96/90/EK (1996. gada 17. decembris), ar ko groza Direktīvu 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā un attiecībā uz patogēniem - Direktīvā 90/425/EEK EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], ņemot vērā Ekonomikas un sociālo lietu komitejas atzinumu[3], tā kā Padomes 1992. gada 17. decembra Direktīvā 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem - Direktīvā 90/425/EEK[4], ir paredzēts sastādīt Kopienas sarakstus ar uzņēmumiem, par kuriem kompetentā iestāde attiecīgajā trešā valstī ir devusi Kopienai garantijas, ka attiecīgie uzņēmumi atbilst Kopienas prasībām; tā kā attiecībā uz nagaiņu ādām, kauliem, ragiem, nagiem un to produktiem, biškopības produktiem, medījumdzīvnieku trofejām, pusšķidrajiem mēsliem, vilnu, astriem, sariem un spalvām, kas uzskaitīti attiecīgi I pielikuma 3. nodaļā, 5. nodaļas B daļā, 12., 13., 14. un 15. nodaļā, un attiecībā uz medu ir pietiekami nodrošināt, lai uzņēmumu būtu reģistrējusi kompetentā iestāde attiecīgajā trešā valstī; tā kā, ņemot vērā, ka Kopienā patērē reptiļu un sugu, uz ko neattiecas īpašas prasības, gaļu un no tās iegūtus produktus, par tādu dzīvnieku produktu ražošanu, laišanu tirgū un ievešanu jānosaka higiēnas prasības; tā kā Padomes 1992. gada 16. jūnija Direktīva 92/46/EEK par veselības noteikumiem attiecībā uz svaigpiena, termiski apstrādāta piena un piena produktu ražošanu un laišanu tirgū[5] attiecas tikai uz pienu un produktiem, kas sagatavoti no piena, ko iegūst tikai no govīm, aitām, kazām un bifeļiem; tā kā uz piena, kas iegūti no citām sugām, un šāda piena produktu tirdzniecību un importu attiecas īpaši veselības nosacījumi; tā kā tādēļ ir būtiski saskaņā ar Pastāvīgās veterinārijas komitejas procedūru uzticēt Komisijai uzdevumu pieņemt vajadzīgos izpildes pasākumus, lai nodrošinātu vienādus veselības nosacījumus attiecībā uz tādu dzīvnieku produktu ražošanu, laišanu tirgū un ievešanu; tā kā jānosaka, ka šo direktīvu piemēro, neierobežojot Padomes 1982. gada 3. decembra Regulu (EEK) Nr. 3626/82 par Konvencijas par starptautisko tirdzniecību ar apdraudētajām savvaļas dzīvnieku un augu sugām izpildi Kopienā[6], IR PIEŅĒMUSI ŠO DIREKTĪVU. 1. pants Direktīvu 92/118/EEK ar šo groza šādi: 1. Direktīvas 10. panta: i) 2. punkta b) apakšpunktu aizstāj ar šādu apakšpunktu: "b) ja vien II pielikumā nav noteikts citādi: - produktiem, kas minēti I pielikuma 3. nodaļā, 5. nodaļas B daļā, 12., 13. nodaļā, 14. nodaļas I daļā (nepārstrādāti pusšķidrie mēsli) un 15. nodaļā, un medum jābūt no uzņēmuma, ko reģistrējusi trešās valsts kompetentā iestāde, - produktiem, kas nav minēti pirmajā ievilkumā, jābūt no uzņēmumiem, kuri iekļauti Kopienas sarakstā, kas jāsastāda saskaņā ar 18. pantā noteikto procedūru;"; ii) 3. punkta a) apakšpunktā iekļauj šādu trešo daļu: "Līdz tiek noteikti sīki izstrādāti piemērošanas noteikumi, kas paredzēti II pielikuma 2. nodaļas ceturtajā un piektajā ievilkumā, dalībvalstis nodrošina, lai tur minēto produktu ievešana būtu pakļauta minimālo garantiju prasībām, kas noteiktas tajos ievilkumos."; iii) 3. punkta b) apakšpunktu svītro; iv) 6. punktā tekstu "2. punkta a) apakšpunktā un 3. punkta b) apakšpunktā" aizstāj ar "2. punkta a) apakšpunktā un b) apakšpunkta otrajā ievilkumā". 2. Ievadteikumā II pielikuma 2. nodaļā vārdkopu "līdz 1994. gada 1. janvārim" aizstāj ar "līdz 1997. gada 1. jūlijam". 3. II pielikuma 2. nodaļā pievieno šādus ievilkumus: "- piena un piena produktu, kas paredzēti lietošanai pārtikā un kas iegūti no sugām, uz kurām neattiecas Direktīva 92/46/EEK, tirdzniecība un ievešana; atkarībā no sugas var noteikt šādas īpašas prasības: - dzīvnieku veselība un piena ganāmpulku veselības statuss, jo īpaši attiecībā uz tuberkulozi un brucelozi, - higiēna attiecībā uz: - slaukšanu, - piena savākšanu, transportu, apstrādi un pārstrādi, - personālu, - pārbaudēm uz farmakoloģiski un/vai hormonāli aktīvu vielu, antibiotiku, pesticīdu vai citu kaitīgu vielu atliekām pienā vai piena produktos, - kritērijiem, kas piemērojami svaigpienam kā izejvielai, - mikrobioloģiskajiem kritērijiem, kas piemērojami gataviem produktiem, - tādu sugu gaļas ražošanu, laišanu tirgū un ievešanu, uz ko neattiecas īpašas prasības, un jo īpaši attiecībā uz rāpuļu gaļu un tās produktiem, kas paredzēti lietošanai pārtikā. Atkarībā no sugas var noteikt šādas īpašas prasības: - mikrobioloģiskie un parazitoloģiskie kritēriji, - higiēna kaušanas laikā, - atliekvielu pārbaude." 2. pants 1. Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības līdz 1997. gada 1. jūlijam. Dalībvalstis par to tūlīt informē Komisiju. Kad dalībvalstis pieņem minētos aktus, tajos iekļauj atsauci uz šo direktīvu vai arī tādu atsauci pievieno to oficiālajai publikācijai. Dalībvalstīs nosaka, kādā veidā izdarāma tāda atsauce. 2. Dalībvalstis dara Komisijai zināmus to savu tiesību aktu galvenos noteikumus, ko tās pieņem jomā, uz kuru attiecas šī direktīva. 3. pants Šī direktīva stājas spēkā dienā, kad to publicē Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1996. gada 17. decembrī Padomes vārdā - priekšsēdētājs I. YATES [1] OV C 110, 16.4.1996., 9. lpp. [2] OV C 347, 18.11.1996. [3] Atzinums sniegts 1996. gada 27. novembrī (Oficiālajā Vēstnesī vēl nav publicēts). [4] OV L 62, 15.3.1993., 49. lpp. Direktīvā jaunākie grozījumi izdarīti ar Komisijas Lēmumu 96/340/EK (OV L 129, 30.5.1996., 25. lpp.). [5] OV L 268, 14.9.1992., 1. lpp. [6] OV L 384, 31.12.1982., 1. lpp. Regulā jaunākie grozījumi izdarīti ar Regulu (EEK) Nr. 197/90 (OV L 29, 31.1.1990., 1. lpp.).